टंला : उदालगुरि जिल्लानि टंलायाव थानाय होरिसिंगा रिभेनिउ मावख'नि मन्डल कनक बरुवाखौ खायो जेब्ला टंला टाउननि वार्द नं 2 नि थागिरि महन बाला नातआ 1 काटा 10 लेसा गावनि हाखौ गुबुननि मुंआव मुं लिरनानै होदों होन्नानै पुलिसनो FIR होयो । बिथां मन्डलआ बै हिन्जावनि हाखौ गुबुन सासे दिपक दासनि मुं लिरनानै दानस्लायना होदों , जाथायखौ मिथिनानै हिन्जावआ टंला पुलिसनो FIR होयो आरो दायनिगिरिखौ आयेन बादियै खायो । बिथांखौ IPC नि 120 ( B ) , 447.506 / 409.468 / 471.387 / 420 दफानि सिङाव टला पुलिसआ केस नं 2015.2018 रेजिस्तारआव थिसनो । मंगलबाराव दायनिगिर कनक बरुवाखौ जाथायनि सोमोन्दै बिजिरनो थाखाय टंला पुलिसआ गुवाहाटीसिम दैथाय हरो होन्ना खौरां मोन्नाय जायो । ओनसोलनि सुबुंफोरा दायनिगिरखौ साजा होनांगौ होन्ना दाबि खालामदों । 
टंलायाव रिभेनिउ अफिसारखौ खायो